# Mirjana Kapetanović

**Mirjana Kapetanović** (Konjic, 18. mart 1959 – 20. februar 2026) je bosanskohercegovačka književnica i novinarka.

## Biografija

Svestrana je umetnica. Školovala se u Konjicu. Dugi niz godina pevala je u svetski poznatom horu *Devojke s Neretve*, Ženskom gradskom horu i ansamblu *Rezonanca*. Aktivna je članica u Amaterskog kazališta *Neretva* Konjic.
Bavila se humanitarnim radom u okviru humanitarnih organizacija *Hrana za život* u Sarajevu, *Merhamet* u Konjicu, *Vindol za decu sveta* i *Zavod EkoAlt Vindol* u Sloveniji, Udruženje *Žena za ženu* u Konjicu i samostalno, što joj je i sada najdraža preokupacija.

Dugi niz godina radila je kao novinarka Radio Konjica i Radio FERN-a, kao dopisnica Večernjih novina (kasnije Jutarnjih novina), Dnevnog Avaza, časopisa za žene Azra, časopisa Arka. Deset godina je stalna suradnica novinske kuće Color Press Group iz Novog Sada. Širokih interesovanja i zanimanja surađivala sa nizom časopisa u Hrvatskoj i Srbiji. Objavljivala je kratke priče u književnim časopisima *Lica* (Sarajevo), *Dinjan* (Tuzla), *Književni pregled* (Beograd), *Avlija* (Rožaje), te na Internetu. U toku novinarskog delovanja objavila je preko 500 članaka, intervjua, dopisnica, preko 150 autorskih emisija kao što su *Govinda*, *Na granici mogućeg*, *Plava planeta*, emitiranih na Radio Konjicu, te mnoštvo radijskih priloga u suradnji sa drugim urednicima i emisijama na radio FERN-U, BHR1 i Radio Konjicu.

Zadnjih deset godina isključivo se bavi književnim radom. Ima dvoje đece, Edvina i Irinu, poznatu bosanskohercegovačku pevačicu.

## Nagrade

* 2015. na Svetskom Kongresu žena u Milanu dodeljena joj je nagrada za životno delo *Donne che ce l`hanno fatta* (*Žena koja je uspjela*) kao jednoj od 40 žena u svetu
* 2017. godine Večernji list Mostar, u konkurenciji za *Večernjakov pečat* je kandidira za ličnost godine BiH u oblasti kulture i glasovima građana i stručnog žirija biva izabrana među troje najboljih
* 2010. godine nagrada za priču *Funkcioner,* Zbornik KNS „Kapija Istoka i Zapada“, KNS Novo Sarajevo
* 2011. godine nagrada za priču *Šofer Nućo,* Zbornik KNS Novo Sarajevo
* 2010. godine za priču *Frizerka* Zbornik *Najbolja ljetnja priča 20+*1, Brod knjižara Zagreb
* 2011. godine za priče *Ljetnji pljusak* i *Indijanska*, Zbornik *Najkraće priče*, Izdavačka kuća *Alma* Beograd
* 2011. godine za priču *Vuk*, Zbornik KNS *Duhovna konekcija*, KNS Novo Sarajevo
* 2011. godine za priču *Moralna osoba* NjHF 2011, zbornik najboljih priča, Široki Brijeg
* 2011. godine za priču *Jedan život u manje od 900 znakova,* pobjednička priča na konkursu za *Najkraću priču 2011* IK *Alma* Beograd
* 2012. godine za priču *Slet, kokta i sodar Svetozar Jovanović*, zbornik *Avlija* Rožaje
* 2013. godine za priču *Pastorala*, zbornik *Avlija* Rožaje
* 2014. godine za priču *Kako se kozmopolitizam uselio u Gornju Drenavu*, Fanzin NjHF 12, Široki Brijeg
* 2015. godine prva nagrada za priču na temu genocida nad Bošnjacima u Srebrenici, Fondacije *Lijepa riječ* iz Konjica
* 2017. godine za NjHF priču *Iz zemlje, na zemlji i u zemlju*, fanzin NjHF 15

## Bibliografija

* 1997. godine - priča *Galeša*, Mala antologija savremene bošnjačke pripovijetke, IK „MM Tuzla“ Tuzla
* 1999. godine - *Vegetarijanski kuhar sa uputama iz ayurvedske medicine*, samostalno izdavaštvo
* 2004. godine - roman *Galeša* (u pripremi drugo izdanje), samostalno izdavaštvo
* 2007. godine – zbirka priča *Pričalo se po Hercegovini* (sa audio izdanjem knjige za potrebe slijepih i slabovidih lica), samostalno izdavaštvo
* 2008. godine – autobiografski roman *Moja Radava*, samostalno izdavaštvo
* 2009. godine – biografija *Lazar Draljača – posljednji bogumil*, Dobra Knjiga Sarajevo
* 2011. godine – ljubavni roman – *Oluja ljubavi* objavljen *Gloria Grupa* ,Zagreb
* 2013. godine – zbirka priča *Priče ispod Prenja*, samostalno izdavaštvo
* 2014. godine – zbirka priča *Ljubavne u prvom licu jednine*, *Fondacija Lijepa riječ*, Konjic
* 2014. godine – zbirka priča *Confido nelle mie forze*, Tavas Edizioni, Pavia Italia, na talijanskom jeziku
* 2015. godine – zbirka priča *Uzdam se u svoju snagu*, Udruženje *Žena za ženu* Konjic
* 2016. godine – zbirka priča *Muškarci su pravi muškarci*, samostalno izdavaštvo
* 2017. godine – zbirka priča *Tamo gđe žubori Neretva*, samostalno izdavaštvo

## Reference

## Vanjske veze

* *Mirjana Kapetanović, Šumoljublje*
* *Mirjana Kapetanović, Svaki dan je Valentinovo*